TEHNILINE KIRJELDUS

1. Käesoleva hanke eesmärgiks on leida töövõtja RMK Kubja puhkekoha rekonstrueerimistööde lõpetamiseks.
2. Tööde loetelu ja tehniline info: RMK Kubja puhkekoha (Kubja, Võru linn, Võrumaa, katastritunnus 91901:014:0073) rekonstrueerimistööde lõpetamine. Lepingu maht tuleneb AB Artes Terrae OÜ (töö nr 22088KP3) poolt koostatud „Kubija puhkekoha rekonstrueerimisprojekti“ järgnevatest osadest:
   1. Suure purskkaevu pihustiosa tuleb eemaldada ja puhastada. Arteesiakaevu vesi tuleb juhtida kõrvale, bassein puhastada ning kuivatada. Basseini betoonosa siseküljele tuleb paigaldada hüdroisolatsioon vastavalt projektis nõutule (weber.tex 827 või sarnane). Pihustiosa tagasi paigaldamine.
   2. Basseini äärisele tuleb paigaldada vastavalt projektile olemasolevad trapetsikujulised graniitplaadid (500x434x601x601 mm).
   3. Paigaldada vastavalt projektile 4 olemasolevat metallist infotahvlit.

3. Töö teostaja võtab kõik vajalikud kooskõlastused kuni kasutusloa väljastamiseni kaasaarvatult. Riigilõivud tasub tellija

4. Tööde teostaja on kohustatud igapäevaselt kogu ehitusperioodi vältel peale tööde lõppu ja enne tööde üleandmist heakorrastama kogu rekonstrueeritava objekti ümbruse kõigist tööjääkidest ning tagama ehitustööde jooksul külastajate ohutuse, piirates vajadusel ligipääsu ehituses olevale objekti osale, teavitades sellest ette tellijat. Jäätmekäitlus peab toimuma vastavalt alal kehtivate õigusaktide sätetele, mh Jäätmeseadusele.

5. Ehitustöid, kus kasutatakse helitekitavaid seadmeid, valgusteid või muid lähedalasuvaid elanikke häirivaid vahendeid, võib objektil teostada ainult **tööpäeviti ajavahemikul 8.00 kuni 18.00.**

6. Keskkonnakaitse eest ehitusplatsil ja sellega vahetult piirnevatel aladel vastutab töövõtja vastavalt Eesti Vabariigis kehtivatele õigusaktidele ja nõuetele ning tellija poolt esitatud juhistele. Töövõtja vastutab kõikide ehitustegevuse käigus tekitatud kahjustuste, ka tööalast väljaspool olevate eest. Töövõtja on kohustatud omal kulul likvideerima kõik ehitusaegsed kahjustused. Tekkinud kahjustused alal likvideeritakse lähtuvalt konkreetsest juhtumist kooskõlastades tegevuse tellija ning vajadusel Keskkonnaametiga.

7. Ette nähtud tööd tuleb teostada viisil, mis tööala ning selle ümbruse pinnast ja taimkatet võimalikult vähe kahjustaks (mh tallamine). Kasutatavad mehhanismid ja tööde teostamise tehnoloogia peab olema valitud nii, et ei vigastataks alal kasvavaid puid. Ohu korral ehitustööde käigus puutüvesid mehaaniliselt vigastada, tuleb puutüvede kaitse näha ette vastavalt standardile EVS 939- 3:2020 Puittaimed haljastuses, osa 3: Ehitusaegne puude kaitse või muul viisil, mis tagab puude kaitse juhuslike vigastuste eest. Pärast ehitustööde lõppu kaitselahendid eemaldada.

8. Võimalikult vältida transpordivahendi rööbaste tekkimist varustusteedel (võimalusel transportida materjal vihmavabal perioodil, kui maapind on tahenenud); võimalikud mootorsõidukite rööpad varustusteedel tuleb tasandada. Võimalikud kahjustused likvideeritakse lähtuvalt konkreetsest juhtumist kooskõlastades tellija ja vajadusel Keskkonnaametiga.

9. Ehitus- ja hooldustööde käigus tuleb kasutada mehhanisme ja tehnoloogiaid, mis välistavad kütte- ja määrdeainete vm keskkonnareostust tekitavate ainete sattumise pinnasesse ja taimestikule.

10. **Tööde hulka kuulub:**

10.1. punktis 1.1. kuni 1.3. kirjeldatud tööd, materjalid ning materjalide, seadmete ja tööjõu transport rekonstrueeritavale objektile.

10.2. Olemasolevad graniitplaadid on vaja transportida objektile Põlvast.

10.3. Olemasolevad infotahvlid 4 tk on vaja transportida objektile Võrust.

11. Hankeleping sõlmitakse esimesel võimalusel olenevalt hankemenetluse kulgemisest. Tööde teostamise tähtaeg on 31.07.2025. Lepingu kehtivuse lõpptähtaeg on 30.09.2025.

12. Töödele on nõutav garantii kestvusega 2 aastat.

13. Tellija reserv on kuni kümme protsenti (10%) hankelepingu kogumaksumusest (pakkumuse hinnatavast kogumaksumusest), mis võib tellija äranägemisel lisanduda hankelepingu kogumaksumusele ehitustööde teostamise käigus. Reservi kasutatakse üksnes juhul, kui ilmneb võrreldes hankega tellitud ehitustöödega selliste täiendavate ehitustööde tellimise või töömahtude suurendamise vajadus, mida tellija esialgsete ehitustööde tellimisel ette ei näinud. Reservi kasutamise üle otsustab tellija töövõtja ettepanekul või iseseisvalt.

**Lisad:**

Lisa 1- Kululoend ja joonised (Võru Kubija puhkekoha rekonstrueerimisprojekt AB Artes Terrae OÜ töö nr 22088KP2)

Lisa 2- AB Artes Terrae OÜ (töö nr 22088KP3) poolt koostatud „Kubija puhkekoha rekonstrueerimisprojekt“